На основу члана 38. став 1. Закона о планском систему Републике Србије („Службени гласник РС”, број 30/18),

Влада доноси,

**акционИ план за 2023. годину за спровођење Програма развоја јавних набавки у Републици Србији за период 2019-2023. годинe**

1. УВОД

Програмом развоја јавних набавки у Републици Србији за период 2019-2023. године („Службени гласник РС”, број 82/19; у даљем тексту: Програм) који је донет од стране Владе Републике Србије 22. новембра 2019. године, у тачки 5. „ПРАЋЕЊЕ СПРОВОЂЕЊА ПРОГРАМА И ИЗВЕШТАВАЊЕ”, дефинисано је да ће се на оперативном нивоу овај програм реализовати на основу акционих планова. До сада су донети акциони планови за 2019, 2020, 2021. и 2022. годину, док овај акциони план обухвата 2023. годину.

У поступку припреме овог планског документа, Канцеларија за јавне набавке спровела је консултације о Нацрту акционог плана за 2023. годину у периоду од 21. фебруара до 3. марта 2023. године, као и јавну расправу о Предлогу акционог плана за 2023. годину у периоду од 12. априла до 5. маја 2023. године.

Као један од главних циљева Програма јесте даља модернизација поступака јавних набавки кроз пуну примену електронских метода комуникације, уз последично побољшање њихове ефикасности, транспарентности и смањење ризика од нерегуларности. Планира се и остварење даљег напретка у вези са преговорима са ЕУ у Поглављу 5 – јавне набавке, првенствено у односу на испуњавање мерила за затварање.

У даљем тексту овог акционог плана детаљније су приказани општи циљ, посебни циљеви, мере и активности.

СКРАЋЕНИЦЕ:

|  |  |
| --- | --- |
| ПВ | Почетна вредност |
| ЦВ | Циљна вредност |
| ЕУ | Европска унија |
| РС | Република Србија |
| КЈН | Канцеларија за јавне набавке |
| МФИН | Министарство финансија |
| МЗЖС | Министарство заштите животне средине |
| РК | Републичка комисија за заштиту права у поступцима јавних набавки |
| МП | Министарство привреде |
| КЈПП | Комисија за јавно-приватно партнерство |
| НАЈУ | Национална академија за јавну управу |
| ПКС | Привредна комора Србије |
| ЈЛС | Јединица локалне самоуправе |
| ЕК | Европска комисија |
| ОЦД | Организације цивилног друштва |
| ЗЈН | Закон о јавним набавкама |
| ЗЈППК | Закон о јавно-приватном партнерству и концесијама |
| УНДП | Програм развоја Уједињених нација |
| НАЛЕД | Национална алијанса за локални економски развој |
| УСАИД | Агенција Сједињених америчких држава за међународни развој |
| ИПА | Инструмент за претприступну помоћ ЕУ |
| УНОДЦ | Канцеларија Уједињених нација за дрогу и криминал |

1. ЦИЉЕВИ, МЕРЕ И АКТИВНОСТИ

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Општи циљ:**  Даљи развој модерног и ефикасног система јавних набавки | | | | | | **Показатељи ефекта:**  Оцена у Годишњем извештају ЕК о напретку РС  ПВ (2022) ‒ Нема напретка  ЦВ (2023) – Остварен напредак | | | | | **Извор верификације** |
| Годишњи извештај ЕК о напретку РС |
| **Посебни циљеви:** | | | | | |  | | | | | |
| **1)** Повећање ефикасности и економичности поступака јавних набавки | | | | | | **Показатељ исхода:**  Просечно трајање отвореног поступка (дана)  ПВ (2022) – 47  ЦВ (2023) – 46 | | | | | **Извор верификације** |
| Годишњи извештај о јавним набавкама КЈН |
| **2)** Јачање конкуренције на тржишту јавних набавки | | | | | | **Показатељ исхода:**  Број понуда по поступку јавне набавке  ПВ (2022) – 2,5  ЦВ (2023) – 2,5 | | | | | **Извор верификације** |
| Годишњи извештај о јавним набавкама КЈН |
| **3)** Смањење ризика од нерегуларности у систему јавних набавки | | | | | | **Показатељ исхода:**  Број поступака над којима је спроведен мониторинг  ПВ (2022) – 630[[1]](#footnote-1)  ЦВ (2023) – 700 | | | | | **Извор верификације** |
| Годишњи извештај о спроведеном мониторингу КЈН |
| **4)** Промовисање и подстицање еколошког и социјалног аспекта у јавним набавкама и иновацијама | | | | | | **Показатељ исхода:**  Број спроведених поступака јавних набавки са применом еколошких аспеката  ПВ (2022) – 1.111  ЦВ (2023) – 1.200  Број спроведених поступака јавних набавки са применом социјалних аспеката  ПВ (2022) – 106  ЦВ (2023) – 120 | | | | | **Извор верификације** |
| Годишњи извештај о јавним набавкама КЈН |
| **МЕРЕ УНАПРЕЂЕЊА СИСТЕМА ЈАВНИХ НАБАВКИ** | | | | | | | | | | | |
| **МЕРА 1. УНАПРЕЂЕЊЕ ПРАВНОГ ОКВИРА**   * *Регулаторна мера* | | | | | | **Показатељи резултата:**  Усвојене измене и допуне ЗЈН  ПВ (2022) ‒ Не  ЦВ (2023) – Да  Усвојене измене и допуне ЗЈППК  ПВ (2022) ‒ Не  ЦВ (2023) – Да  Донети подзаконски акти у складу са изменама и допунама ЗЈН  ПВ (2022) ‒ Не  ЦВ (2023) – Да | | | | **Извор верификације** | |
| Извор финансирања мере / веза са програмским буџетом  Буџет РС – редовна издвајања | | Укупна процењена финансијска средства: | | | | „Службени гласник РС” | |
| Органи јавне управе одговорни за спровођење мере: МФИН, МП, КЈН | | | | | |
| **Активност** | **Одговорне институције (носилац и партнери у реализацији)** [[2]](#footnote-2) | | **Процењена финансијска средства** | | **Извор финансирања** | | **Рок** | **Показатељ излазних резултата** | **Извор верификације** | | |
| Предлагање измена и допуна ЗЈН | МФИН  КЈН | |  | | Буџет РС | | 4. квартал 2023. | Усвојене измене и допуне ЗЈН | Објављено у „Службеном гласнику РС” | | |
| Предлагање измена и допуна ЗЈППК | МП  МФИН  КЈПП  КЈН | |  | | Буџет РС | | 4. квартал 2023. | Усвојене измене и допуне ЗЈППК | Објављено у „Службеном гласнику РС” | | |
| Предлагање подзаконских аката на основу измена и допуна ЗЈН | КЈН  МФИН  МЗЖС | |  | | Буџет РС | | 4. квартал 2023. | Донети подзаконски акти | Објављено у „Службеном гласнику РС” | | |
| **МЕРА 2. ЈАЧАЊЕ ИНСТИТУЦИОНАЛНОГ ОКВИРА**   * *Информативно-едукативна мера* | | | | | | **Показатељи резултата:**  Број сертификованих службеника  ПВ (2022) ‒ 5026[[3]](#footnote-3)  ЦВ (2023) ‒ 5100  Број обука за полицију, тужилаштва и судове  ПВ (2022) ‒ 3[[4]](#footnote-4)  ЦВ (2023) ‒ 4 | | | | **Извор верификације** | |
| Годишњи извештај о јавним набавкама КЈН | |
| Извор финансирања мере / веза са програмским буџетом  Буџет РС – редовна издвајања  Донаторска средства | | | | Укупна процењена финансијска средства  16.000 ЕВРА  (1.920.000,00 РСД) | |
| Орган јавне управе одговоран за спровођење мере: КЈН | | | | | |
| **Активност** | **Одговорне институције (носилац и партнери у реализацији) [[5]](#footnote-5)** | | **Процењена финансијска средства** | | **Извор финансирања** | | **Рок** | **Показатељ излазних резултата** | **Извор верификације** | | |
| Организовање испита за службеника за јавне набавке | КЈН | |  | | Буџет РС | | 4. квартал 2023 | Број сертификованих службеника | Регистар сертификованих службеника за јавне набавке | | |
| Организовање обука за припрему полагања испита за службеника за јавне набавке | КЈН  НАЛЕД  УСАИД  УНДП  ПКС | | 2.000 ЕВРА  (240.000,00 РСД) | | Буџет РС  Међународна помоћ | | 4. квартал 2023 | Одржане обуке - најмање две у току године | Интернет страница КЈН | | |
| Организовање радионица ради усклађивања ставова КЈН, РК, МФИН и других кључних институција у систему јавних набавки у вези са применом ЗЈН | КЈН  УСАИД  УНДП | | 2.000 ЕВРА  (240.000,00 РСД) | | Буџет РС  Међународна помоћ | | 4. квартал 2023 | Одржане радионице - најмање две у току године | Годишњи извештај о јавним набавкама КЈН | | |
| Упознавање КЈН са добрим праксама у примени директива о јавним набавкама у земљама ЕУ | КЈН  УСАИД  УНДП | | 8.000 ЕВРА  (960.000,00 РСД) | | Буџет РС  Међународна помоћ | | 4. квартал 2023 | Организовани састанци/округли столови - најмање два у току године | Годишњи извештај о јавним набавкама КЈН | | |
| Организовање обука за представнике полиције и тужилаштва | КЈН  УСАИД  НАЛЕД | | 2.000 ЕВРА  (240.000,00 РСД) | | Буџет РС  Међународна помоћ | | 4. квартал 2023 | Одржане обуке - најмање две у току године | Годишњи извештај о јавним набавкама КЈН | | |
| Организовање обука за судије | КЈН  УСАИД  НАЛЕД | | 2.000 ЕВРА  (240.000,00 РСД) | | Буџет РС  Међународна помоћ | | 4. квартал 2023 | Одржане обуке - најмање две у току године | Годишњи извештај о јавним набавкама КЈН | | |
| **МЕРА 3. УНАПРЕЂЕЊЕ ЕЛЕКТРОНСКИХ ЈАВНИХ НАБАВКИ**   * *Мера обезбеђење добара и пружање услуга од стране учесника у планском систему* | | | | | | **Показатељи резултата:**  Број нових функционалности на Порталу јавних набавки  ПВ (2022) – 13[[6]](#footnote-6)  ЦВ (2023) – 15 | | | | **Извор верификације** | |
| Годишњи извештај о јавним набавкама КЈН | |
| Извор финансирања мере / веза са програмским буџетом  Буџет РС – редовна издвајања  Донаторска средства | | | | Укупна процењена финансијска средства  22.000 ЕВРА  (2.640.000,00 РСД) | |
| Орган јавне управе одговоран за спровођење мере: КЈН | | | | | |
| **Активност** | **Одговорне институције (носилац и партнери у реализацији)** | | **Процењена финансијска средства** | | **Извор финансирања** | | **Рок** | **Показатељ излазних резултата** | **Извор верификације** | | |
| Израда техничке спецификације за израду нових функционално-сти на Порталу јавних набавки | КЈН  УНДП | | 2.000 ЕВРА  (240.000,00 РСД) | | Буџет РС  Међународна помоћ | | 4. квартал 2023. | Израђене техничке спецификације | Техничке спецификације коришћене у развоју Портала | | |
| Израда нових функционално-сти на Порталу јавних набавки | КЈН  УНДП | | 16.000 ЕВРА  (1.920.000,00 РСД) | | Буџет РС  Међународна помоћ | | 4. квартал 2023. | Успостављене нове функционалности | Портал јавних набавки | | |
| Обука и промоција Портала јавних набавки, мобилне апликације и нових функционално-сти Портала јавних набавки у ЈЛС | КЈН  НАЛЕД  УНДП  ПКС  НАЈУ | | 4.000 ЕВРА  (480.000,00 РСД) | | Буџет РС  Међународна помоћ | | 4. квартал 2023. | Одржане обуке - најмање четири у току године | Годишњи извештај о јавним набавкама КЈН | | |
| **МЕРА 4. ЈАЧАЊЕ АДМИНИСТРАТИВНИХ КАПАЦИТЕТА И ЕДУКАЦИЈА**   * *Информативно-едукативна мера* | | | | | | **Показатељи резултата:**  Број организованих обука  ПВ (2022) – 8[[7]](#footnote-7)  ЦВ (2023) – 9 | | | | **Извор верификације** | |
| Интернет страница КЈН | |
| Извор финансирања мере / веза са програмским буџетом  Буџет РС – редовна издвајања  Донаторска средства | | | | Укупна процењена финансијска средства  34.000 ЕВРА  (4.080.000,00 РСД) | |
| Орган јавне управе одговоран за спровођење мере: КЈН | | | | | |
| **Активност** | **Одговорне институције (носилац и партнери у реализацији)** | | **Процењена финансијска средства** | | **Извор финансирања** | | **Рок** | **Показатељ излазних резултата** | **Извор верификације** | | |
| Израда модела конкурсне документације | КЈН  НАЛЕД  УНДП | | 16.000 ЕВРА  (1.920.000,00 РСД) | | Буџет РС  Међународна помоћ | | 4. квартал 2023. | Израђена најмање два модела конкурсне документације | Објављено на интернет страници КЈН | | |
| Промоција модела конкурсне документације | КЈН  ПКС  НАЛЕД  УНДП  НАЈУ | | 1.000 ЕВРА  (120.000,00 РСД) | | Буџет РС  Међународна помоћ | | 4. квартал 2023. | Одржан најмање један семинар | Објављено на интернет страници КЈН | | |
| Организовање обука за наручиоце и понуђаче | КЈН  ПКС  УНДП  НАЈУ | | 1.000 ЕВРА  (120.000,00 РСД) | | Буџет РС  Међународна помоћ | | 4. квартал 2023. | Одржане обуке - најмање једна у току године | Објављено на интернет страници КЈН | | |
| Организовање семинара на тему примене еколошких аспеката у поступцима јавних набавки | КЈН  ПКС  НАЛЕД  УНДП | | 2.000 ЕВРА  (240.000,00 РСД) | | Буџет РС  Међународна помоћ | | 4. квартал 2023. | Одржани семинари - најмање два у току године | Објављено на интернет страници КЈН | | |
| Организовање семинара на тему примене социјалних аспеката у поступцима јавних набавки | КЈН  ПКС  НАЛЕД  УНДП | | 2.000 ЕВРА  (240.000,00 РСД) | | Буџет РС  Међународна помоћ | | 4. квартал 2023. | Одржани семинари - најмање два у току године | Објављено на интернет страници КЈН | | |
| Организовање обука за микро и мала предузећа за учешће у поступцима јавних набавки | КЈН  ПКС  НАЛЕД  УНДП | | 2.000 ЕВРА  (240.000,00 РСД) | | Буџет РС  Међународна помоћ | | 4. квартал 2023. | Одржане обуке - најмање две у току године | Објављено на интернет страници КЈН | | |
| Организовање обуке на тему партнерства за иновације | КЈН  НАЈУ  НАЛЕД  ПКС  УНДП | | 1.000 ЕВРА  (120.000,00 РСД) | | Буџет РС  Међународна помоћ | | 4. квартал 2023. | Одржана најмање једна обука у току године | Објављено на интернет страници КЈН | | |
| Израда водича за службенике за јавне набавке у области јачања интегритета, спречавања сукоба интереса и корупције у поступцима јавних набавки | КЈН  УНОДЦ  УСАИД | | 8.000 ЕВРА  (960.000,00 РСД) | | Буџет РС  Међународна помоћ | | 4. квартал 2023. | Израђен водич | Објављено на интернет страници КЈН | | |
| Организовање обука за службенике за јавне набавке у области јачања интегритета, спречавања сукоба интереса и корупције | КЈН  УНОДЦ  УСАИД | | 1.000 ЕВРА  (120.000,00 РСД) | | Буџет РС  Међународна помоћ | | 4. квартал 2023. | Одржана најмање једна обука у току године | Објављено на интернет страници КЈН | | |

1. ПРАЋЕЊЕ СПРОВОЂЕЊА АКЦИОНОГ ПЛАНА И ИЗВЕШТАВАЊЕ

Спровођење овог акционог плана пратиће КЈН као координационо тело, док ће се мере за остварење циљева овог акционог плана спроводити у сарадњи са надлежним институцијама.

Извештавање о спровођењу овог акционог плана спроводиће се у складу са чланом 43. Закона о планском систему Републике Србије.

1. ФИНАНСИЈСКИ ЕФЕКТИ АКЦИОНОГ ПЛАНА

Средства неопходна за спровођење активности планираних овим акционим планом обезбеђена су Законом о буџету Републике Србије за 2023. годину („Службени гласник РС”, број 138/22), на Разделу 52 - Канцеларија за јавне набавке (шифра корисника јавних средстава 41200), Програм 0612 - Развој система и заштита права у поступцима јавних набавки, Функција 410 - Општи економски и комерцијални послови и послови по питању рада, Програмска активности 0001 - Развој и праћење система јавних набавки, на извору финансирања 01 - Општи приходи и примања буџета у виду редовног издвајања из буџета РС, док су средства у укупном износу од 8.640.000,00 динара предвиђена као помоћ од стране међународних организација, кроз пројекте који су тренутно у фази уговарања или у фази имплементације.

1. ЗАВРШНИ ДЕО

Акциони план за 2023. годину је саставни део Програма развоја јавних набавки у Републици Србији за период 2019-2023. годинe.

Овај акциони план објавити на интернет страници Владе, на Порталу е-Консултације и на интернет страници Канцеларије за јавне набавке.

Овај акциони план објавити у „Службеном гласнику Републике Србије”.

05 Број: 404-5652/2023

У Београду, 29. јуна 2023. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић, с.р. |

1. Податак КЈН закључно са 31. децембром 2022. године. [↑](#footnote-ref-1)
2. Институција која је наведена као прва је носилац активности, док све остале су партнери у спровођењу активности. [↑](#footnote-ref-2)
3. Податак из Регистра службеника за јавне набавке коју води КЈН закључно са 31. децембром 2022. године. [↑](#footnote-ref-3)
4. Податак КЈН закључно са 31. децембром 2022. године. [↑](#footnote-ref-4)
5. Институција које је наведена као прва је носилац активности, док све остале су партнери у спровођењу активности. [↑](#footnote-ref-5)
6. <https://jnportal.ujn.gov.rs/konzola> [↑](#footnote-ref-6)
7. Податак КЈН закључно са 31. децембром 2022. године. [↑](#footnote-ref-7)